stanford-oval/wikipedia huggingface dataset:
เอมมา โรเบิตส์

| เอมมา โรเบิตส์ |
| --- | --- |
โรเบิตส์ในงานซานดิเอโก โคมิค-คอน ปี ค.ศ. 2016
เกิด: เอมมา โรส โรเบิตส์  (1991-02-10) กุมภาพันธ์ 10, 1991 (33 ปี) ไรน์เบ็ก, รัฐนิวยอร์ก, สหรัฐอเมริกา
อาชีพ: นักแสดง นักร้อง
ปีปฏิบัติงาน: 2001–ปัจจุบัน
คู่รัก: เอวัน ปีเตอส์ (2012–2019) การ์เรต เฮดลันด์​ (2019–2022) โคดี้ จอห์น (2022–ปัจจุบัน; หมั้นหมายแล้ว)
บุตร: 1
บิดามารดา: เอริก โรเบิตส์ (พ่อ)
ญาติ: เบ็ตตี ลู เบรดมัส (ย่า) จูเลีย โรเบิตส์ (อา)
เอมมา โรส โรเบิตส์ (อังกฤษ: Emma Rose Roberts; เกิด 10 กุมภาพันธ์ ค.ศ. 1991) เป็นนักแสดงและนักร้องชาวอเมริกัน มีผลงานการแสดงครั้งแรกในบทบาทนักแสดงเด็กจากภาพยนตร์เรื่อง โบลว์ ราชายานรก (2001)​ จากนั้นเธอได้แสดงนำในซิตคอมของนิคคาโลเดียนเรื่อง Unfabulous (2004–2007) ซึ่งทำให้เธอได้รับการเสนอชื่อเข้าชิงรางวัลทีนชอยส์อะวอดส์และซิกซ์ยังอาร์ตติสอะวอดส์ ในปี ค.ศ. 2005 เธอออกอัลบั้มครั้งแรกชื่อ Unfabulous and More เป็นอัลบั้มเพลงประกอบละครในบทบาทที่เธอแสดงเอง
หลังจาก Unfabulous จบลง โรเบิตส์ได้แสดงนำในภาพยนตร์แนวโรแมนติก-คอมเมดีและภาพยนตร์แนววัยรุ่น​ที่ประสบความสำเร็จหลายเรื่องเช่น ซัมเมอร์ปิ๊ง..เงือกสาวสุดฮอท (2006), แนนซี่ ดรูว์ สาวน้อยนักสืบ (2007), คุณหนูไฮโซ เปรี้ยวซ่าเกินร้อย (2008), ​โรงแรมสี่ขาก๊วนหมาจอมกวน​ (2009) นอกจากนี้ เธอยังได้ร่วมแสดงกับ จูเลีย โรเบิตส์ ซึ่งเป็นคุณอาของเธอในภาพยนตร์เรื่อง วาเลนไทน์เดย์ หวานฉ่ำ วันรักก้องโลก (2010) รวมทั้งได้แสดงนำใน ​ขอบ้าสักพัก หารักให้เจอ​ (2010), ​วิชารัก อยากให้เธอช่วยติว (2011)​ ​และ มิลเลอร์ มิลรั่ว ครอบครัวกำมะลอ (2013)
นอกจากจะมีผลงานในภาพยนตร์แนววัยรุ่นแล้ว โรเบิตส์ยังมีผลงานการแสดงในบทที่เป็นผู้ใหญ่มากขึ้นในภาพยนตร์แนวดรามาเรื่อง ไลม์ไลฟ์ (2008) และแสดงนำในภาพยนตร์ระทึกขวัญเรื่อง 4.3.2.1 (2010), ภาพยนตร์สยองขวัญเรื่อง ​สครีม 4 หวีด…แหกกฏ (2011), มิลเลอร์ มิลรั่ว ครอบครัวกำมะลอ (2013), ภาพยนตร์ระทึกขวัญจิตวิทยาเรื่อง ​เดือนสองต้องตาย​ (2015)​, สวรรค์ซ้อนนรก​ (2019)​ และภาพยนตร์รักตลกเรื่อง ฮอลีเดต (2020)
ในปี ค.ศ. 2013 เธอกลับมาแสดงละครชุดอีกครั้งใน อเมริกันฮอร์เรอร์สตอรี (2013–ปัจจุบัน)​ และแสดงเป็นชาแนล โอเบอร์ลิน ในละครชุดแนวตลกสยองขวัญเรื่อง หวีดสยองต้องเริ่ด ทางช่องฟ็อกซ์ (2015–2016)​
แหล่งข้อมูลอื่น

เว็บไซต์ทางการ
เอมมา โรเบิตส์ ที่อินเทอร์เน็ตมูวีเดตาเบส
เอมมา โรเบิตส์ ที่ออลมิวสิก
เอซรา บริดเจอร์

| เอซรา บริดเจอร์ |
| --- | --- |
ตัวละครใน สตาร์ วอร์ส
เอซรา ดังที่ปรากฏในสองซีซันสุดท้ายของ เรเบลส์
ปรากฏครั้งแรก: "Property of Ezra Bridger" เรเบลส์ (ค.ศ. 2014)
สร้างโดย: เดฟ ฟิโลนี
ให้เสียงโดย: เทย์เลอร์ เกรย์ (เรเบลส์, ฟอซส์ออฟเดสทินี) เอเดรียน เปทริว (ดรอยด์เทลส์)
แสดงโดย: เอมาน เอสฟานดี (อาโซกา)
ข้อมูลตัวละครในเรื่อง
ชื่อเต็ม: เอซรา บริดเจอร์
นามแฝง: แจบบา เดอะ ฮัทท์ เดฟ มอร์แกน แลนโด คาลิสเซียน บรอม ไททัส
เผ่าพันธุ์: มนุษย์
เพศ: ชาย
อาชีพ: เจไดพาดาวัน (อดีต)
สังกัด:   นิกายเจได  จักรวรรดิกาแลกติก (ในฐานะสายลับ)  พันธมิตรกบฏ ลูกเรือยานโกสต์ (สเปกเตอร์ซิก)  ฝูงบินโกลด์ (ชั่วขณะ) 
ครอบครัว: เอเฟรม บริดเจอร์ (พ่อ, เสียชีวิต) มีรา บริดเจอร์ (แม่, เสียชีวิต)
อาจารย์: เคนัน จาร์รัส (เสียชีวิต) มอล (อ้าง; เสียชีวิต)
ดาวบ้านเกิด: โลธาล
เอซรา บริดเจอร์ (อังกฤษ: Ezra Bridger) เป็นตัวละครสมมติในแฟรนไชส์ สตาร์ วอร์ส ให้เสียงโดย เทย์เลอร์ เกรย์ เขาเป็นตัวเอกของซีรีส์แอนิเมชัน สตาร์ วอร์ส เรเบลส์ (ค.ศ. 2014–2018) และปรากฏในผลงานที่เกี่ยวข้อง เอซรายังปรากฏใน ฟอซส์ออฟเดสตินี (ค.ศ. 2018) โดยมีเกรย์กลับมารับบท ตัวละครนี้เปิดตัวในรูปแบบคนแสดงในซีรีส์โทรทัศน์ อาโซกา (ค.ศ. 2023) ซึ่งแสดงโดย เอมาน เอสฟานดี
ใน เรเบลส์ นั้น เอซราได้รับการแนะนำตัวในฐานะเด็กกำพร้าข้างถนนอายุ 14 ปี และยังเป็นนักต้มตุ๋น ซึ่งเข้าร่วมกับลูกเรือของยานโกสต์ เพื่อปลดปล่อยดาวเคราะห์บ้านเกิดของเขา โลธาล จากการปกครองแบบเผด็จการของจักรวรรดิกาแลกติก โดยเขาอยู่ภายใต้การดูแลของเคนัน จาร์รัส ผู้ฝึกฝนเขาในด้านศิลปะเจได และต่อมาอยู่ภายใต้อดีตซิธ มอล ผู้ฝึกฝนเขาในการใช้ด้านมืดของพลัง เอซราและเหล่าลูกเรือยานโกสต์ ร่วมกับพันธมิตรกบฏเพื่อช่วยเหลือพวกเขาในการต่อสู้เพื่อปลดปล่อยกาแลกซีทั้งหมด และเผชิญหน้ากับศัตรูต่าง ๆ เช่น อินควิซิเตอร์, ดาร์ธ เวเดอร์, และจอมพลธรอว์น ผู้ที่เอซราเสียสละตัวเองเพื่อเอาชนะและหายตัวไปพร้อมกับเขาสู่อีกกาแลกซีอื่น ใน อาโซกา ซึ่งเป็นดำเนินเรื่องหลายปีหลังจากการล่มสลายของจักรวรรดิ ซาบีน เวร็น เดินทางไปยังกาแลกซีอื่นเพื่อช่วยเหลือ เอซรา; ในขณะที่เอซรากลับคืนสู่กาแลกซีพร้อมกับธรอว์นนั้น ซาบีนและ อาโซกา ทาโน กลับถูกทิ้งให้ติดอยู่ที่นั่นแทนที่เขา
ตัวละครนี้ได้รับการตอบรับเชิงบวกโดยทั่วไป โดยปฏิสัมพันธ์ระหว่างตัวละครของเขากับฮอนโด โอนากาและธรอว์นนั้นได้รับการยกย่องเป็นพิเศษ
การสร้างและการพัฒนา > แนวคิด

ผู้อำนวยการสร้าง เดฟ ฟิโลนี อธิบายว่าตัวละครนี้เป็น "นักต้มตุ๋น" ผู้บริหารฝ่ายสร้างสรรค์ เรยน์ โรเบิร์ต กล่าวว่า "[เอซรา]นั้นไม่ค่อยเชื่อใจใครเลย นั่น[คือ]คติประจำใจของเขา เขามีบางมุมที่ดูไม่สุภาพในบางครั้ง แต่รู้วิธีสร้างเสน่ห์เมื่อเขาต้องได้สิ่งที่เขาต้องการและ[เขา]มีเสน่ห์มาก [ใคร ๆ ก็]อยากเป็นเพื่อนของเขา” ตอน "Empire Day" เปิดเผยว่าเอซราเกิดในวันเดียวกับทีจักรวรรดิกาแลกติกถูกก่อตั้งและเขาใช้ชีวิตด้วยตัวเองตั้งแต่อายุได้ 7 ขวบ หลังจากที่พ่อแม่ของเขา เอเฟรมและมีรา บริดเจอร์ถูกจับกุมในฐานออกมาพูดต่อต้านจักรวรรดิ ตามคำบอกเล่าของเทย์เลอร์ เกรย์นั้น เอซราอาศัยอยู่ตามลำพังบนถนนในเมืองโลธาล โดยอาศัย "ความฉลาดข้างถนน" ของเขา รวมถึงความสามารถของพลังที่อยู่ใต้จิตสำนึกในการเอาตัวรอด
การสร้างและการพัฒนา > การพากย์เสียง

ตัวละครนี้ให้เสียงโดย เทย์เลอร์ เกรย์ เกรย์กล่าวถึงตัวละครของเขาว่า "เขาเป็นนักล้วงกระเป๋า เขาเป็นหัวขโมยตัวน้อยแต่เขาทำทุกอย่างเพราะเขาต้องเอาชีวิตรอด" ผู้อำนวยการสร้าง เกร็ก ไวส์แมน กล่าวว่า "เราเห็นซีรีส์เรื่องนี้ผ่านมุมมองของเอซรา เมื่อดวงตาของเขาได้เปิดกว้างและรับรู้ถึงสิ่งที่จักรวรรดิสามารถทำได้ ดวงตาของเขาก็เปิดกว้างต่อความจริงที่ว่ามีคนที่ใส่ใจในสิ่งนั้นและกำลังพยายามสู้อย่างสุดความสามารถ แล้วเขาก็กลายเป็นหนึ่งในนั้น”
การปรากฏตัว > โทรทัศน์ > สตาร์ วอร์ส เรเบลส์

เอซราปรากฏตัวครั้งแรกทางโทรทัศน์ในภาพยนตร์สั้นเรื่อง "Property of Ezra Bridger" ซึ่งเป็นเรื่องราวก่อนการฉายรอบปฐมทัศน์ที่มีสองส่วนของซีรีส์นี้ เรื่อง "Spark of Rebellion" เอซราพบสมาชิกลูกเรือยานโกสต์ เป็นครั้งแรก ในตอนที่เขาเข้าไปแทรกแซงปฏิบัติการปล้นของพวกเขา ด้วยการปล้นสินค้าจากพวกเขาด้วยตัวเขาเอง เคนัน จาร์รัส เจไดและผู้นำกลุ่มค้นพบความสามารถในการสัมผัสถึงพลังของเอซราและมองเห็นศักยภาพในเอซรา จึงเสนอที่จะฝึกฝนเขาในวิถีแห่งพลัง ในไม่ช้าเอซราก็เข้าร่วมลูกเรือโกสต์ และเริ่มการฝึกเจได
ในตอน "Path of the Jedi" เสียงของโยดานำเอซราไปสู่ไคเบอร์คริสตัลซึ่งเขาใช้ในการสร้างกระบี่แสงอันแรกของเขา ซึ่งหลังจากถูกสร้างขึ้นแล้ว ใบมีดนั้นมีสีฟ้าและมีปืนสตันบลาสเตอร์ในตัว โดยได้รูปแบบมาจากที่ยิงหนังสติ๊กพลังงานซึ่งเป็นอาวุธที่แสดงถึงความเป็นเด็กข้างถนนของเขา ในซีซันที่สองตอน "Legacy" เขาพบว่าพ่อแม่ของเขาถูกสังหารในการก่อจลาจลในเรือนจำ ในตอน "Shroud of Darkness" มีการเปิดเผยว่าเคนั้นเกรงว่าเอซราอาจหันไปสู่ด้านมืดซึ่งบางส่วนนั้นเกิดขึ้นในตอนที่อดีตซิธลอร์ด มอล ใกล้ชิดเขามากขึ้น ในตอน "Twilight of the Apprentice" และในตอนต่อ ๆ ไปเขาอ้างว่าเอซราเป็น "ลูกศิษย์" โดยแสดงความสนใจในตัวเขาอย่างเห็นได้ชัด นอกจากนี้กระบี่แสงอันแรกของเขานั้นยังถูกทำลายโดยดาร์ธ เวเดอร์ ในตอนรอบปฐมทัศน์ซีซันสามตอน "Steps into Shadow" เอซราได้แทนที่กระบี่เดิมของเขาด้วยกระบี่แสงที่มีใบมีดสีเขียว ในตอนเดียวกันนั้นเอซราได้รับการเลื่อนยศให้เป็นนาวาตรีของฝูงบินฟีนิกซ์และยังรับหน้าที่เป็นผู้นำภาคสนามของลูกเรือโกสต์ เนื่องจากเคนันนั้นตาบอดทำให้เขาไม่สามารถทำหน้าที่ต่อไปได้ แต่เนื่องจากความเป็นผู้นำที่ประมาทในขณะนั้นเขาจึงถูกสั่งพักงานจากตำแหน่งนาวาตรีจนกว่าจะมีประกาศเพิ่มเติม ตอน "Shroud of Darkness", "Holocrons of Fate" และ " Twin Suns" เผยให้เห็นแรงจูงใจหลักของเอซราในฤดูกาลที่สามเพื่อ "ค้นหากุญแจสู่การทำลาย ซิธ" ซึ่งเขาตีความว่าเป็นอาจารย์เจไดที่ถูกเนรเทศอย่างโอบีวัน เคโนบี แต่หลังจากพบและพูดคุยกับเคโนบีในที่สุด เอซราก็ตระหนักว่าภารกิจที่แท้จริงของเขาคือการอยู่ร่วมกับกลุ่มกบฏคนอื่น ๆ และช่วยพวกเขาต่อสู้กับจักรวรรดิ ในช่วงสุดท้ายขอซีซันสาม ด้วยการบังคับบัญชาหน่วยระหว่างการต่อสู้กับกองเรือรบของจอมพลธรอว์น แสดงให้เห็นว่า ณ จุดนี้ สถานะของเอซราในฐานะนาวาตรีได้รับคืนมาอย๋างสมบูรณ์แล้ว
เอซรานั้นรู้ลึกหลงทาง หลังจากการตายของอาจารย์ของเขา เคนัน แต่เริ่มเข้าใจบทเรียนสุดท้ายของเคนันหลังจากที่เขาบุกเข้าไปในวิหารเจไดใน "A World Between Worlds" ความเชื่อมโยงของเขากับสิ่งมีชีวิตที่ไวต่อพลังแห่งดาวโลธาลนั้นเพิ่มขึ้นและในตอนสุดท้าย " A Fool's Hope" และชุดตอนจบที่มีความยาวหนึ่งชั่วโมง "Family Reunion and Farewell" (ทั้งคู่ออกอากาศในวันที่ 5 มีนาคม ค.ศ. 2018) เอซราเรียกทั้งหมาป่าโลธาล และ เพอร์กิล เพื่อเอาชนะ ธรอว์น, ไพรซ์ และกองกำลังของจักรวรรดิบนดาวโลธาล เนื่องจากเพอร์กิลได้ทำลายที่สังเกตการณ์บนสะพานเรือของยานพิฆาดาราของธรอว์นซึ่งเป็นที่ที่เอซราถูกจับตัวไปจนพังยับเยิน เอซราใช้พลังเพื่อสร้างช่องอากาศป้องกันตัวเขาเองและธรอว์น และยอมให้ตัวเองถูกเพอร์กิลพาตัวไปพร้อมกับธรอว์นอย่างจงใจและเห็นแก่ส่วนรวม
การปรากฏตัว > โทรทัศน์ > ฟอซส์ออฟเดสตินี

เอซราปรากฏใน สตาร์ วอร์ส ฟอซส์ออฟเดสตินี ตอน "A Disarming Lesson" ซึ่งอาโซกา ทาโนให้บทเรียนกับเอซราในการค้นหาความแข็งแกร่งภายในของเขาและความไว้วางใจในพลัง
การปรากฏตัว > โทรทัศน์ > อาโซกา

เอซราได้รับการเปิดตัวในรูปแบบคนแสดงเป็นครั้งแรกในซีรีส์ อาโซกา โดยมี เอมาน เอสฟานดี รับบทเป็นเอซรา เขาปรากฏตัวครั้งแรกใน Part One: Master and Apprentice ในข้อความโฮโลแกรมที่เขาบันทึกไว้ก่อนที่เขาจะหายตัวไป ก่อนที่จะปรากฏตัวอีกครั้งใน Part Six: Far, Far Away
ในซีรีส์ อาโซกา นี้ เอสราได้สร้างกระบี่แสงเล่มใหม่แทนที่เล่มเดิมที่เขามอบให้ซาบีนไป เขาสร้างขึ้นตามแบบเคนัน อาจารย์ของเขา ด้วยชิ้นส่วนอะไหล่กระบี่แสงที่ฮูแยงเตรียมไว้ให้ กระบี่แสงเล่มใหม่ของเขา จึงมีลักษณะเหมือนกับกระบี่แสงของเคนัน ทั้งด้ามจับและสีของใบดาบ
การปรากฏตัว > นวนิยาย

เมื่อวันที่ 5 สิงหาคม ค.ศ. 2014 เดล เรย์ บุ๊กซ์ ตีพิมพ์นวนิยาย สตาร์ วอร์ส: เอซราส์แกมเบิล ซึ่งเป็นนวนิยายที่ดำเนินเรื่องก่อนภาพยนตร์สั้นเรื่อง เรเบลส์ เรื่อง "Property of Ezra Bridger"
การปรากฏตัว > วีดีโอเกม

บริดเจอร์ ณ ตอนที่เขาปรากฏตัวในช่วงครึ่งแรกของซีรีส์ ปรากฏในวิดีโอเกมต่อไปนี้:
ในฐานะตัวละครที่สามารถเล่นได้ในเกมมือถือป้องกันหอคอย สตาร์ วอร์ส: กาแลกติกดีเฟนส์
ในฐานะตัวละครที่สามารถเล่นได้ในเกมแนวชูตเอ็มอัป สตาร์ วอร์ส เรเบลส์: รีคอนมิชชันส์
ในฐานะตัวละครที่สามารถเล่นได้ในเกม toys-to-life ดิสนีย์ อินฟินีตี้ 3.0 ซึ่งจำหน่ายเป็นฟิกเกอร์ NFC แบบแยกเฉพาะ
ในฐานะตัวละครโบนัสที่สามารถเล่นได้ใน เลโก้ สตาร์ วอร์ส: เดอะฟอร์ซอเวเกน ซึ่งมีอยู่ในชุดตัวละคร สตาร์ วอร์ส เรเบลส์ ซึ่งขายในรูปแบบเนื้อหาที่ดาวน์โหลดได้
ในฐานะตัวละครที่สามารถเล่นได้ใน แอ็งกรีเบิดส์ สตาร์ วอร์ส 2 ซึ่งถูกแสดงด้วยนก เรด ในชุดด่าน เรเบลส์
ในฐานะตัวละครโบนัสที่สามารถเล่นได้ใน เลโก้ สตาร์ วอร์ส: เดอะสกายวอล์คเกอร์ซากะ ซึ่งมีอยู่ในชุดตัวละคร สตาร์ วอร์ส เรเบลส์ ซึ่งขายในรูปแบบเนื้อหาที่ดาวน์โหลดได้
บริดเจอร์ ณ ตอนที่เขาปรากฏตัวในช่วงครึ่งหลังของซีรีส์ ปรากฏในวิดีโอเกมต่อไปนี้:
ในฐานะตัวละครที่สามารถเล่นได้เกมเล่นตามบทบาทบนมือถือแบบสลับตา สตาร์ วอร์ส: กาแลกซีออฟฮีโร่ส์ โดยถูกจัดเป็นผู้โจมตีที่มักจะโจมตีนอกตาและลบล้างบัฟต่าง ๆ
ในฐานะหัวหน้าทีมที่สามารถเล่นได้ในเกมโมบาบนมือถือ สตาร์ วอร์ส: ฟอร์ซอารีนา
การปรากฏตัว > เลโก้ > เลโก้ สตาร์ วอร์ส: ดรอยด์เทลส์

เอซราปรากฏตัวใน เลโก้ สตาร์ วอร์ส: ดรอยด์เทลส์ ตอน "Mission to Mos Eisley" ซึ่งดัดแปลงบทของเขามาจากตอนของซีซันแรกของ เรเบลส์  "Droids in Distress" เขาถูกพากย์เสียงโดยเอเดรียน เปทริว
ความสัมพันธ์ > สินค้า

ฟิกเกอร์ฟังโก้ป๊อป ของ เอซรา บริดเจอร์ ได้รับการประกาศเมื่อวันที่ 27 กันยายน ค.ศ. 2016 เดอะแบลคซีรีส์ ผลิตฟิกเกอร์ขนาด 6 นิ้วของเอซรา บริดเจอร์ โดยเป็นส่วนหนึ่งของไลน์สินค้น สตาร์ วอร์ส และ เดอะ แมนดาโล เรียน
การตอบรับจากนักวิจารณ์

โดยทั่วไปแล้ว เอซรา บริดเจอร์ ได้รับการตอบรับเชิงบวกจากแฟน ๆ และผู้วิจารณ์ กรีนแรนท์ จัดอันดับให้เขาอยู่ในอันดับที่ 7 ในรายชื่อตัวละครที่ดีที่สุดจาก สตาร์ วอร์ส เรเบลส์ โดยกล่าวว่า "โครงเรื่องของเขาตลอดทั้งสี่ซีซันนั้นยอดเยี่ยมมากและเขาเติบโตเป็นตัวละครที่ยอดเยี่ยมอย่างแท้จริง" พร้อมทั้งยกย่อง "โครงเรื่อง [ของซีรีส์] ที่เสร็จสมบูรณ์อย่างสวยงามของเขา" หลังจากบทสรุปของซีซันสี่ นักเขียน คอมิกบุ๊กรีซอสส์ เอียน กูดวิลลียกย่องตัวละครนี้ในบรรยายตัวละครในซีซันที่สองว่า "ตัวละคร [ที่] ได้ชี้ให้เห็นความเป็นจริงโดยธรรมชาติของสงครามโคลน" โดยเปรียบเทียบเขากับมอล และยกย่องการที่เขาได้รับคำปรึกษาจากฮอนโด โอนากา ในขณะที่เคลซีย์ ยัวร์ชมเชยการที่ตัวละคร "ให้คำสอนตามแบบฉบับของโจเซฟ แคมป์เบลล์ โดยเฉพาะอย่างยิ่งเกี่ยวกับทฤษฎี การเดินทางของวีรบุรุษ" คอลไลเดอร์ ยกย่องความสัมพันธ์ของเอซรากับจอมพลธรอว์นและบทสรุปที่ "เหมาะสม" สำหรับโครงเรื่องของตัวละครของพวกเขา ในขณะที่ ดอร์กไซด์ออฟเดอะฟอร์ซ ยกย่องให้เขาเป็น "หนึ่งในตัวละครที่ดีที่สุดในเรื่องราว" ของจักรวาลฉบับแท้ของสตาร์ วอร์ส
อ่านเพิ่ม

O'Neil, Shana (July 26, 2018). "Star Wars Echoes: Rey and Ezra Bridger, Alone and Searching for Belonging". www.starwars.com. สืบค้นเมื่อ July 26, 2018.
O'Neil, Shana (January 23, 2018). "Rebels Revisited: 5 Essential Ezra Bridger Episodes". www.starwars.com. สืบค้นเมื่อ January 23, 2018.
ดูเพิ่ม

เอซรา บริดเจอร์ ในฐานข้อมูล StarWars.com
เอซรา บริดเจอร์ ใน วูกีพีเดีย วิกิของ สตาร์ วอร์ส
| ด ค กจักรวาลสมมติของ สตาร์ วอร์ส |
| --- | --- |
ตัวละคร:  ลุค สกายวอล์คเกอร์  เลอา ออร์กานา  ฮัน โซโล  ชิวแบคคา  แลนโด คาลริสเซียน  โยดา  ซีทรีพีโอ  อาร์ทูดีทู  วิลฮัฟ ทาร์คิน  อนาคิน สกายวอล์คเกอร์  โอบีวัน เคโนบี  แพดเม่ อมิดาลา  ไควกอน จินน์  ดาร์ธ มอล  ดูกู  พัลพาทีน/ดาร์ธ ซิเดียส  เรย์  ฟินน์  โพ ดาเมรอน  ไคโล เร็น  บีบีเอท  ตัวละครอื่น 
เจได:  พลัง  กระบี่แสง  อาจารย์เจได 
ซิธ:  ด้านมืดของพลัง  กระบี่แสงของซิธ 
ดาวเคราะห์:  นาบู  ทาทูอีน  คอรัสซัง  จีโอโนซิส  คาชีค  มุสตาฟาร์  ยาวิน  ฮอธ  เดโกบาห์  เบสพิน  ดวงจันทร์ป่าดิบของเอนดอร์  ดาวมรณะ  แจคคู  ดีควา  เอ็กเซโกล  ดาวเคราะห์ดวงอื่น 
สงครามและยุทธการ:  ยุทธการนาบู  สงครามโคลน (ยุทธการจีโอโนซิส  ยุทธการคอรัสซัง)  การกวาดล้างเจไดครั้งใหญ่  สงครามกลางเมืองกาแลกติก (ยุทธการยาวิน  ยุทธการฮอธ  ยุทธการเอนดอร์)  สงครามยูซาน วอง  สงครามปฐมภาคี - ฝ่ายต่อต้าน (ยุทธการฐานทัพสตาร์คิลเลอร์  ยุทธการเครต  ยุทธการเอ็กเซโกล)  สงครามและยุทธการอื่น 
องค์กรและหน่วยงาน:  สาธารณรัฐกาแลกติก  สหภาพพิภพอิสระ  สมาพันธ์การค้า  จักรวรรดิกาแลกติก (ปฐมภาคี)  พันธมิตรฟื้นฟูสาธารณรัฐ (ฝ่ายต่อต้าน)  สาธารณรัฐใหม่  สหพันธ์กาแลกติก  เจได (ยุคกำเนิดจักรวรรดิ, ยุคเจไดใหม่)  ซิธ  องค์กรและหน่วยงานอื่น 
ยานพาหนะ:  ยานจู่โจม แอคคลาเมเตอร์ เซคอัน-คลาส  มิลเลนเนี่ยม ฟาลค่อน  ทายไฟต์เตอร์  ยานพิฆาตดารา  สปีดเดอร์ไบค์  เอ็กซ์วิงไฟต์เตอร์  วายวิง  วอล์คเกอร์ 
อื่น ๆ:  วันที่ในจักรวาลสตาร์ วอร์ส 
| ด ค กอาโซกา |
| --- | --- |
ตัวละคร:  อาโซกา ทาโน  ซาบีน เวร็น  เฮรา ซินดูลลา  เอซรา บริดเจอร์  อนาคิน สกายวอล์คเกอร์ / ดาร์ธ เวเดอร์  จอมพลธรอว์น  มอน มอธมา  ซีทรีพีโอ 
แนวคิด:  สาธารณรัฐใหม่  อิมพีเรียลเรมแนนท์  ไนท์ซิสเตอรส์ 
ที่เกี่ยวข้อง:  แอร์ทูดิเอมไพร์  สตาร์ วอร์ส: เดอะ โคลน วอร์ส ภาพยนตร์  เรเบลส์  "Chapter 13: The Jedi"  "Chapter 6: From the Desert Comes a Stranger" 
  Category 
เทย์เลอร์ เกรย์ ผู้พากย์เสียงต้นฉบับของเอซรา บริดเจอร์ พร้อมด้วยแอ็คชันฟิกเกอร์ของตัวละคร
เอซรา บริดเจอร์ แบบคนแสดงโดย เอมาน เอสฟานดี จากเรื่อง อาโซกา
เอฟบีที (บริษัท)

| --- | --- |

ประเภท: บริษัทจำกัด
อุตสาหกรรม: เสื้อผ้ากีฬา อุปกรณ์กีฬา
ก่อตั้ง: พ.ศ. 2495
ผู้ก่อตั้ง:  กมล โชคไพบูลย์กิจ
สำนักงานใหญ่:  กรุงเทพมหานคร ประเทศไทย
พื้นที่ให้บริการ: 40 ประเทศ
บุคลากรหลัก: กมล โชคไพบูลย์กิจ (ประธานกรรมการ)  ปวีณา โชคไพบูลย์กิจ (กรรมการผู้จัดการ)  มนต์ชัย โชคไพบูลย์กิจ (รองกรรมการผู้จัดการ)
ผลิตภัณฑ์: รองเท้ากีฬา เสื้อกีฬา อุปกรณ์กีฬา
เว็บไซต์: FBT.com
บริษัท โรงงานฟุตบอลล์ไทย สปอร์ตติ้งกู๊ดส์ จำกัด หรือที่รู้จักกันดีในชื่อย่อว่า เอฟบีที (อังกฤษ: Football Thai Factory Sporting Goods Co, Ltd; อักษรย่อ: FBT) เป็นบริษัทและตรายี่ห้อของผลิตภัณฑ์เครื่องกีฬาสัญชาติไทย
บริษัทก่อตั้งขึ้นในปี พ.ศ. 2493 จากการรับเย็บลูกฟุตบอลของนายกมล โชคไพบูลย์กิจ จากนั้นในปี พ.ศ. 2495 จึงก่อตั้งโรงงานขึ้นที่ลาดกระบัง และในปี พ.ศ. 2505 ในการแข่งขันเอเชียนเกมส์ครั้งที่ 5 ที่กรุงเทพมหานครเป็นเจ้าภาพ เอฟบีทีจึงได้เข้ามาเป็นผู้สนับสนุนการแข่งขันอย่างเป็นทางการครั้งแรก และจากนั้นเอฟบีทีจึงมีบทบาทและขยายกิจการขึ้นเรื่อย ๆ รวมถึงในปี พ.ศ. 2541 ในการแข่งขันเอเชียนเกมส์ครั้งที่ 13 ที่กรุงเทพมหานครเป็นเจ้าภาพ เอฟบีทีเป็นผู้ได้ลิขสิทธิ์ให้ใช้ตราสัญลักษณ์และเป็นผู้สนับสนุนการแข่งขันอย่างเป็นทางการ
ปัจจุบัน เอฟบีที ยังเป็นผู้ผลิตผลิตภัณฑ์กีฬาประเภทต่าง ๆ ในตรายี่ห้ออื่น รวมถึงเป็นผู้ส่งออกไปจำหน่ายยังต่างประเทศกว่า 40 ประเทศ นอกจากนี้แล้วยังมีกิจการห้างสรรพสินค้า เอฟบีทีสปอร์ตคอมเพล็กซ์ ที่เป็นสถานที่จัดจำหน่ายอุปกรณ์กีฬาชนิดต่าง ๆ ย่านหัวหมาก และเป็นที่ตั้งของเอฟบีทีฟิตเนสอีกด้วย
บริษัทมีที่ตั้ง ณ เลขที่ 537 ถนนรามคำแหง แขวงหัวหมาก เขตบางกะปิ กรุงเทพมหานคร 10240 และมีโรงงานตั้งอยู่ ณ เลขที่ 38/2 หมู่ 6 ถนนฉลองกรุง แขวงลำผักชี เขตหนองจอก กรุงเทพมหานคร 10530
สปอนเซอร์ว่าจ้าง > ฟุตบอล

กัมพูชา
โปลิศ เทโร
สมุทรปราการ ซิตี้
จามจุรียูไนเต็ด
วิเอตเตล
ครูว์ อเล็กซานดรา
สปอนเซอร์ว่าจ้าง > วอลเลย์บอล

นครราชสีมา เดอะมอลล์ วีซี
นครราชสีมา เดอะมอลล์ วีซี
อดีตสปอนเซอร์

ไทย พ.ศ. 2545–2550
ทีมชาติไทย (โอลิมปิก 2004)
แบงค็อกยูไนเต็ด
ชลบุรีเอฟซี
แหล่งข้อมูลอื่น

เว็บไซต์ทางการ
เอมิยูมิ ซูเปอร์สตาร์แสบยกกำลังสอง

| Hi Hi Puffy AmiYumi |
| --- | --- |

สร้างโดย: แซม รีจิสเตอร์
กำกับโดย: Darin McGowan Howie Perry Scott O'Brien Darrell Van Citters (supervising director)
แสดงนำ: โอนุกิ เอมิ โยชิมุรา ยูมิ
เสียงของ: Janice Kawaye Grey DeLisle Keone Young
ผู้ประพันธ์ดนตรีแก่นเรื่อง: Puffy AmiYumi Andy Sturmer
ดนตรีแก่นเรื่องเปิด: "Hi Hi" performed by Puffy AmiYumi
ดนตรีแก่นเรื่องปิด: "Hi Hi" (Instrumental)
ผู้ประพันธ์เพลง: Puffy AmiYumi (original songs) Andy Sturmer
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 3
จำนวนตอน: 39 (117 segments and 1 pilot) (รายชื่อตอน)
การผลิต
ผู้อำนวยการผลิต: Sam Register Tramm Wigzell For Cartoon Network: Brian A. Miller
ผู้อำนวยการสร้าง: Ashley Postlewaite
ผู้ลำดับภาพ: Thom Whitehead (Season 1) Joe Campana Nate Pacheco (Season 1–2) Michael D'Ambrosio Rick Greenwald (Season 2–3) Michelle Wong (Season 4)
ความยาวตอน: 22 นาที
บริษัทผู้ผลิต: เรเนเกดแอนิเมชัน การ์ตูนเน็ตเวิร์คสตูดิโอส์
ออกอากาศ
เครือข่าย: การ์ตูนเน็ตเวิร์ค
ออกอากาศ: 19 พฤศจิกายน ค.ศ. 2004 (2004-11-19) – 27 มิถุนายน ค.ศ. 2006 (2006-06-27)
เอมิยูมิ ซูเปอร์สตาร์แสบยกกำลังสอง (อังกฤษ: Hi Hi Puffy AmiYumi) เป็นการ์ตูนแอนิเมชันของสหรัฐอเมริกา สร้างโดยแซม รีจิสเตอร์สำหรับการ์ตูนเน็ตเวิร์ค ผลิตโดยเรเนเกดแอนิเมชันและการ์ตูนเน็ตเวิร์คสตูดิโอส์
แหล่งข้อมูลอื่น

Hi Hi Puffy AmiYumi at Cartoon Network
เอมิยูมิ ซูเปอร์สตาร์แสบยกกำลังสอง ที่อินเทอร์เน็ตมูวีเดตาเบส
–เอมิยูมิ ซูเปอร์สตาร์แสบยกกำลังสอง ที่ทีวีดอตคอม
| ลิงก์ไปยังบทความที่เกี่ยวข้อง |
| --- | --- |
แม่แบบ:Hi Hi Puffy AmiYumi แม่แบบ:Puffy AmiYumi แม่แบบ:Cartoon Network original programming
เอฟโร แมนเชสเตอร์

| แมนเชสเตอร์ |
| --- | --- |

หน้าที่: เครื่องบินทิ้งระเบิดหนัก
ประเทศผู้ผลิต:  สหราชอาณาจักร
ผู้ผลิต: เอฟโร
เที่ยวบินแรก: 25 กรกฎาคม 1939
เริ่มใช้: พฤศจิกายน 1940
ปลดระวาง: 1942
ผู้ใช้หลัก:  กองทัพอากาศสหราชอาณาจักร  กองทัพอากาศแคนาดา
การผลิต: 1940–1941
จำนวนที่ถูกผลิต: 202
พัฒนาเป็น: เอฟโร แลนด์แคสเตอร์
เอฟโร แมนเชสเตอร์ (อังกฤษ: Avro Manchester) เป็นเครื่องบินทิ้งระเบิดกลางสองเครื่องยนต์ของสหราชอาณาจักรในระหว่างสงครามโลกครั้งที่สอง ออกแบบและผลิตโดยเอฟโร ใช้โดยกองทัพอากาศสหราชอาณาจักร
คุณลักษณะ (แมนเชสเตอร์ เอ็มเค 1)

ข้อมูลจาก Aircraft of the Royal Air Force 1918–57, Avro Aircraft since 1908, Flight
ลักษณะทั่วไป
ลูกเรือ: 7
ความยาว: 70 ft (21.34 m)
ช่วงระหว่างปลายปีก: 90 ft 1 in (27.46 m)
ความสูง: 19 ft 6 in (5.94 m)
พื้นที่ปีก: 1,131 ft² (105.1 m²)
น้ำหนักบรรทุกเปล่า: 31,200 lb (14,152 kg)
น้ำหนักทะยานสูงสุด: 50,000 lb (22,680 kg)
ขุมพลัง: Rolls-Royce Vulture I 24-cylinder X-type จำนวน 2 เครื่องยนต์, กำลัง 1,760 hp (1,310 kW)  ของแต่ละเครื่อง
ศักยภาพ
ความเร็วสูงสุด: 265 mph (230 kn, 426 km/h) at 17,000 ft (5,180 m)
พิสัยบิน: 1,200 miles (1,930 km) with maximum bomb load of 10,350 lb (4,695 kg)
เพดานบินเดินทาง: 19,200 ft (5,852 m)
อาวุธ
ปืน: 8 × 0.303 in (7.7 mm) Browning machine guns, (in Nash & Thompson nose (2), dorsal (2) and tail (4) turrets)
ลูกระเบิด: 10,350 lb (4,695 kg) bomb load
แหล่งข้อมูลอื่น

Royal Air Force Bomber Command 60th Anniversary – Avro Manchester
History, Specifications and Pictures of the Avro Manchester
The Lancaster & Manchester Bomber Archive
1941 British Pathe news report on the newly introduced Avro Manchester
"Avro Manchester" a 1942 Flight article
มิติของแมนเชสเตอร์ เอ็มเค 1
เอฟแอลสตูดิโอ

| --- | --- |
ผู้ออกแบบ: Didier Dambrin
นักพัฒนา: Image-Line Software (International)
วันที่เปิดตัว: 18 ธันวาคม 1997; 27 ปีก่อน (1997-12-18)

รุ่นเสถียร: 21.0.1.3348    / 6 ธันวาคม 2022; 2 ปีก่อน (2022-12-06)
 
ภาษาที่เขียน: Delphi
ระบบปฏิบัติการ: Android, IOS9, Mac OS X, Windows
แพลตฟอร์ม: cross-platform
ภาษา: อังกฤษ ดัตช์
ประเภท: ดิจิทัลออดิโอเวิร์กสเตชัน
สัญญาอนุญาต: Trialware
เว็บไซต์: www.image-line.com
เอฟแอลสตูดิโอ (อังกฤษ: FL Studio หรือชื่อเดิม FruityLoops) เป็นดิจิทัลออดิโอเวิร์กสเตชันพัฒนาโดยบริษัทเบลเยียม Image-Line เอฟแอลสตูดิโอมีจุดเด่นคือภาพหน้าจออินเตอร์เฟสที่คล้ายกับเครื่องซีเควนเซอร์ โปรแกรมมีสามรุ่นสำหรับไมโครซอฟท์ วินโดวส์ ได้แก่ Fruity Edition, Producer Edition, และ Signature Bundle ทาง Image-Line ได้มีการให้อัปเดตโปรแกรมฟรีตลอด ซึ่งหมายความว่าลูกค้าจะได้รับการอัปเดตฟรีทุกครั้งในอนาคต นอกจากนี้ยังได้พัฒนา FL Studio Mobile สำหรับ ไอพอดทัช ไอโฟน ไอแพด และ แอนดรอยด์
เอฟแอลสตูดิโอยังสามารถใช้เครื่องดนตรีเสมือน (VST instrument) จากโปรแกรม DAW อื่นๆได้ และยังมีฟังก์ชัน ReWire client นอกจากนี้ยังสามารถใช้ VST instrument จากที่อื่นได้ เอฟแอลสตูดิยังถูกใช้โดยดีเจและนักดนตรีที่มีชื่อเสียงเช่น Afrojack, Avicii, เบสฮันเตอร์, Boi-1da, Seven Lions, 9th Wonder, Metro Boomin Southside, รวมทั้ง Dyro, Madeon, Porter Robinson และ Martin Garrix.[ต้องการอ้างอิง]
รูปแบบการแสดงผล

รูปแบบการแสดงผลของ เอฟแอลสตูดิโอ โมบายล์
รูปแบบการแสดงผลของ เอฟแอลสูตดิโอ บน PC และ Mac OS
แหล่งข้อมูลอื่น

เว็บไซต์ทางการ
Official Power Users List เก็บถาวร 2018-10-27 ที่ เวย์แบ็กแมชชีน
เอพิกา

| เอพิกา |
| --- | --- |

ข้อมูลพื้นฐาน
ที่เกิด: ประเทศเนเธอร์แลนด์
แนวเพลง: ซิมโฟนิกเมทัล
ช่วงปี: 2003–ปัจจุบัน
ค่ายเพลง: British Plastic Head Distributions Ltd. Nuclear Blast

สมาชิก: Simone Simons Mark Jansen Isaac Delahaye Yves Huts Coen Janssen Ariën van Weesenbeek
อดีตสมาชิก: Jeroen Simons Helena Michaelsen Ad Sluijter
เอพิกา (อังกฤษ: Epica) วงดนตรีแนว ซิมโฟนิกเมทัล จากประเทศเนเธอร์แลนด์ ในสังกัดของ Nuclear Blast ตั้งแต่ปี 2003 - ถึงปัจจุบัน
ประวัติ

Mark Jansen มือกีตาร์/คนแต่งเพลงหลักของ After Forever ต้องการแสวงหาแนวทางที่ตัวเองต้องการจึงลาออกจาก After Forever เมื่อปี2002 แล้วมาตั้งโปรเจกต์ส่วนตัวชื่อ Sahara Dust ทำเดโมไปด้วย ตลอดจนเปลี่ยนแปลงสมาชิกหลายครั้ง กระทั่งได้สาววัย 17 ในขณะนั้นชื่อ Simone Simons มาเป็นนักร้องนำและเปลี่ยนชื่อวงเป็น Epica ร่วมกันทำอัลบั้มแรกชื่อ The Phantom Agony ออกในปี 2003 ซึ่ง Mark Jansen นำงานภาคต่อจาก The Embrace That Smothers อันเป็นคอนเสปต์จากสมัยทำวง After Forever มาสานต่อ โดยเพิ่มทีมร้องคอรัสและเครื่องสายคลาสสิกเพื่อให้ซาวน์ดละเอียดและกว้างขึ้น[ต้องการอ้างอิง] จนกลายเป็นงานที่แฟนเพลง Gothic Metal ในยุโรปยอมรับ [ต้องการอ้างอิง]
ทัวร์หลังจากอัลบั้มแรกออกไม่นาน ถูกนำมาจำหน่ายเป็นดีวีดี ปี 2005 ออกอัลบั้มที่ 2 Consign to Oblivion จากนั้นไม่นาน ต้นสังกัด Transmission Records ล้มละลาย มือกลองก็ลาออกไป แต่พวกเขาก็ยังมุ่งมั่นบันทึกเสียงอัลบั้มใหม่ และหามือกลองรับจ้างมาช่วยงานไปก่อน เมื่อบันทึกเสียงเสร็จ มาร์กและวงก็ได้เซ็นสัญญากับ Nuclear Blast Records สังกัดเดียวกับ After Forever วงเก่าของ Mark และ The Divine Conspiracy ที่เรียบเรียงอย่างยิ่งใหญ่และสเกลเพลงกว้างขึ้น[ต้องการอ้างอิง]
ผลงาน > เดโม

2003: Cry for the Moon
ผลงาน > อัลบั้ม

2003: The Phantom Agony
2005: Consign to Oblivion
2007: The Divine Conspiracy
2009: Design Your Universe
2012: Requiem for the Indifferent
2014: The Quantum Enigma
2016: The Holographic Principle
ผลงาน > อีพีและซิงเกิล

2003: "The Phantom Agony"
2004: "Feint"
2004: "Cry for the Moon"
2005: "Solitary Ground"
2005: "Quietus (Silent Reverie)"
2007: "Never Enough"
2008: "Chasing the Dragon"
2009: "Unleased"
ผลงาน > การบันทึกการแสดง

2004: We Will Take You With Us
2005: The Score - An Epic Journey
2006: The Road to Paradiso
2009: The Classical Conspiracy
ผลงาน > ดีวีดี

2004: We Will Take You with Us
ผลงาน > มิวสิกวิดีโอ

2003: "The Phantom Agony"
2004: "Feint"
2005: "Solitary Ground"
2005: "Quietus"
2007: "Never Enough"
2009: "Unleased"